Sodwana-gastehuis: ‘Ek is julle koning’Andre Slade en Katarina Križáni, bestuurder van die gastehuis. (Foto: Sodwana Bay Guest House) Katarina Križáni, Slade se lewensmaat, het gesê sy glo sy bewerings. Maroela Media het vroeër berig Slade het ŉ herrie ontketen nadat hy op ŉ skriftelike besprekingsversoek van ene Sizakele Msimango gereageer het, deur te sê swart mense en regeringsamptenare is nie by sy gastehuis welkom nie. Slade het in latere onderhoude erken dit is wel die beleid by sy gastehuis. Slade het by sy huis in Sodwana met verslaggewers gepraat en gesê swart mense is deur God geskape om onderdanig te wees. “Toe Jan van Riebeeck as ŉ wit man hier aangekom het, kon hy sien die verskil tussen hom en die ander is baie groot.” Volgens Slade is sy optrede ŉ instruksie van God. Križáni het aan verslaggewers gesê sy en Slade kweek hul eie dagga. Die KwaZulu-Natalse LUR vir ekonomiese ontwikkeling en toerisme, Sihle Zikalala, het Woensdag aanklagte van belastingontduiking, die onwettige bedryf van ŉ onderneming en crimen injuria teen Slade aanhangig gemaak. Lees alle vorige berigte oor die Sodwana Bay Guest House op Maroela Media.